Ribe Stifts Adresseaviser, 1836-06-10
Udenlandske Efterretninger. Spanien. Den sidstmeddeelte Efterretning om Opløsningen af Procuradores Kammeret, har fuldkommen stadfæstet sig. Efterat i Mødet d. 21de Mai flere Materier af forskjellig Art vare blevne forhandlede, oplæstes først efter nogle Dehatter et Brev fra General Cordova, hvori han søger at retfærdiggjøre sig mod de mod ham gjorte Beskyldninger. Derpaa forkynder Præsidenten, at det er ham tilstillet en Motion, som skulde oplæses, hvis Kammeret tillod det. Da Kammeret med 66 Stemmer mod 34 havde besluttet Oplæsningen, fremsattes denne af 68 Procuradores underskrevne Motion: Vi andrage paa, at Kammeret erklærer, at det nærværende Ministerium ikke besidder dets Tillid. Premierministeren Jsturiz modsatte sig, af al Magt Debatteringen af dette Forslag, ogsaa flere Medlemmer talte heftigt derimod, dog blev det antaget med 78 Stemmer mod 29. Jsturiz og en Deel af hans Venner havde forladt Salen for Afstemningen, og Mendizabal og de andre forrige Ministre deeltog ikke i den, som de i det Hele have holdet sig ganske passive i denne Sag. Hr. Caballero synes at have været den, som har ledet det seirende liberale Parti. Efter dette Sagens Udfald begav Ministrene sig strax til Dronningen, og efter en Deel Debatter imellem Ministrene indbyrdes og nogen Vaklen og Uvished fra Dronningens Side, underskrev hun endeligt den 23de Mai Decretet, i hvilket Cortesforsamlingen erklæres opløst. Roligheden i Madrid er aldeles ikke blevet forstyrret; skjøndt Regjeringen synes at have befrygtet det, da talrige Patrouiller bestandigen gjennem. krydse Staden. Overhovedet lader det til, at Ministeriet især stoler paa General Qvesada og de 14,000 Md., som han kommanderer i og ved Madrid. Proceres Kammeret, der er Regjeringen ivrigt hengivent, skal have stillet sin hele Formue til Regjeringens Disposition. Men et stort Antal af de anseeligste Spanier, skal have fast besluttet ikke at betale de Skatter og Afgifter, som maatte blive indkrævede af det ny Cabinet. J Provindserne skal ligeledes alt være roligt, kun i Carthagena skal, ifølge nogle Blade, en Opstand være udbrudt, hvorved 3 Mennesker ere omkomne, og i Saragossa har Nationalgaden erklæret, at den var beredt til, i Forening med Borgerne i de andre arragoniske Stæder, at marschere til Madrid for at befrie Dronningen fra Cammarillas (det herskende Parties) Aag. Hr. Sevane har afslaaet det ham tilbudte KrigsMinisterium, og General Mende; Vigo skal være udnævnt i hans Sted. Fra Krigsskuepladsen er ikke uvigtige Efterretninger indløbne. Den engelske Legion har i Forbindelse med Gen. Jaureguis Division indtaget den vigtige Havn Passage. Angrebet begyndte den 28de om Morgenen paa Carlisternes Forskandsninger paa den høire Side af Urumea af Gen. Jautegni, understøttet af Tropper af Legionen og engelske Marinesoldater. Carlisternes Positioner bleve heftigt beskudte med 30 Kanoner, og forladte i hovedkulds Flugt den ene efter den anden. Medens de flygtende Carlister til Lands bleve forfulgte lige til Bakkerne ved Passages, gjorde Lord Hay med den brittiske Flaade et Angreb paa det Fort, der forsvarer Havnen fra Søsiden, hvilket snart faldt i hans Hænder tilligemed 4 Kanoner. Derpaa bleve ogsaa Bakkerne bestormede, og Kl. 2 om Middagen var Passage i Christinernes Hænder. General Evans udstedte strax efter en Parol-befaling, hvori han forbød paa det strængeste at giengielde de af Carlisterne øvede Grusomheder, og gjorde saavel de spanske som de engelske Officerer ansvarlige for enhver Overlast, der tilføiedes nogen af Jndvaanerne paa Person eller paa Eiendom. - Ogsaa Cordova har med 16,000 Mand angrebet Carlisterne i Egnen om Vittoria, hvor der fra 21 til 25de Mai er forefaldet temmelig heftige Fægtninger, om hvis Udfald Efterretningerne, som sædvanlig, lyde modsigende. Medens Cordova paastaae, kun at have mistet næppe 300 Mand, deriblandt som saaret Brigadegenerat Odenne, forsikkre Carlisterne, at han har tabt over 3000. Dog tilstaa de selv, at de den sidste Dag bleve trængte tilbage, og ikke uagtet alle Anstrængelser, at have kunne tilbagerobre deres tabte Stillinger. - De sildigste Efterretninger berette, at Cordova har faaet befaling, ufortøvet at begive sig til Madrid for at conferere med det nye Ministerium, og han har derfor ladet sine Tropper trække sig tilbage til Vittoria. Carlisterne havde anlagt et svømmende Batteri paa 24 Kanoner paa Bidasson, Grændsefloden mellem Spanien og Frankerig. Men den franske General Harispe, som har Ordre til ikke at taale nogen Demonstration saa nær Grændsen, lod General Nogues strax angribe og ødelægge det. Fra Jtalien skrives, at en stor Deel af de Carlister, som opholde sig der, gjøre sig færdige til at drage til Spanien, hvor de mene at Don Carlos's Sager staae paa en god Fod.